Devon Rex

Devon Rex je mačacie plemeno. Vyznačuje sa krátkou, jemnou a vlnitou srsťou a veľkými ušami. 

 Vzhľad 
Svojim výzorom ho prirovnávajú k mimozemským bytostiam, škriatkom, plemeno je nadmieru inteligentné. 

Jeho hlava je typická veľkými a nízko posadenými ušami, má trojuholníkovitý tvar- diamantový a veľké otvorené oči.  Devon rex je stredne veľká rasa, váhovo sa pohybuje medzi 2,5 kg a 4,5 kg. Má pomerne dlhé a štíhle telo a širokú hruď. Predné nohy sú o niečo kratšie ako zadné. Dlhé štíhle končatiny mu umožňujú jednoduché skákanie a šplhanie. Chvost je dlhý, osrstený, ku koncu sa zužuje. Má krátku a zamatovo hebkú kučeravou srsť, ktorá nepĺzne a nevyvoláva alergické reakcie, ako bežná srsť mačiek. Táto špeaciálna srsť však neposkytuje dostatočnú ochranu pred zimou, alebo teplom a tak sa Devoni ľahko prehrejú či prechladnú. Pri kontakte vás možno prekvapí, ako je ich telo teplé pretože im chýba vrstva srsti, ktorá by teplo tlmila. Vyskytuje sa vo všetkých farebných variáciách, najčastejšie to však býva čierna a modrá korytnačinová, lilavá, čokoládová alebo vzácna škoricová. Oči sú žlté alebo zelené, ojedinele modré. Na výstavách sa väčší dôraz kladie na kvalitu kožúšku než na jeho farbu či znaky a na dokonalý tvar hlavy a uší. Vystavuje sa v kategórii 4.

 Pôvod 
Pôvod plemena Devon Rex je v anglickom grófstve Devon v roku 1960, kedy sa domáci mačke a divokému kocúrovi s kučeravou srsťou narodil kocúrik, ktorý zdedil typ srsti po otcovi. Majiteľka Beryl Cox si zaujímavého kocúrika nechala a dostal meno Kirlee. Potom náhodou narazila na článok o kučeravých mačkách z Cornwallu. Pani Cox sa rozhodla Kirleeho predať chovateľom do Cornwallu, ktorí hľadali spôsob, ako získať ďalšie podobná mačiatka. Ako samostatné plemeno ho Veľká Británia uznala až v roku 1967. Dnes ho uznávajú svetové organizácie WCF, FIFe, tiež americké organizácie CFA a TICA. 

 Devon Rex ako domáci miláčik 
Devon rex skvelou voľbou pre svoju mimoriadne spoločneskú povahu. Je to aktívna mačka, ktorá musí skákať a šplhať, preferujú vysoko umietnené ležadlá a vysoké škrabadlá. Radi sedia na ramenách majiteľa, kde bude rád pozorovať čo robíte. Na svojho majiteľa sú veľmi fixovaní a budú ho sprevádzať na každom kroku. Trpia samotou, preto je vhodné aby neboli chované samostatne, ale  minimálne vo dvojici.  

Vďaka svojej milej a nekonfliktnej povahe si bez problémov rozumie s ostatnými mačkami a aj so psami. Devon sú veľmi tolerantné a trpezlivé šelmy, majú radi deti a často sa využívajú aj na felinoterapiu. Devon rex žije s rodinou ako verný spoločník a právoplatný člen rodiny. 

 Ostatné informácie 
Devon rex je náročnejší na kvalitu a množstvo jedla než ostatné mačky. Spotrebuje pomerne veľké množstvo potravy, preto by mala byť výživná a kvalitná. Pretože ich metabolizmus spotrebuje väčšie množstvo energie na zahriatie a reguláciu telesnej teploty.

Čo sa týka zdravotnej starostlivosti pozornosti treba venovať ich veľkým ušiam, nakoľko zachtávajú veľa nečistôt. Oproti iným plemenám majú sklony k vyššej tvorbe ušného mazu, ten je potrebné pravidelne odstraňovať a uši čistiť. Ďalšou dôležitou podmienkou je vhodná teplota prostredia. Kvôli svojej srsti má devon horšie možnosť termoregulácie a môže ľahko prechladnúť či sa naopak prehriať. Tiež pre svoje skrátené hmatové fúziky sa môže ľahko v neznámom prostredí stratiť, na to treba dávať obrovský pozor.  

 Referencie 

Kategória:Plemená mačiek
Kategória:Plemená mačiek zo Spojeného kráľovstva